LidanRubinov/Halacha-QA huggingface dataset:
שאלה: כשרות עופות: האם הכשרויות להלן בעופות הם ר (אנחנו מקפידים לאכול רק עופות מהדרין): חיבת ירושלים למהדרין אורות אליהו
תשובה: כן.
שאלה: מבחנים שה  עושה: אני תלמיד בן עוד מעט 17 בישיבה באזור המרכז. פניתי אליכם כי אני מחפש איזה משהו לאחוז בו לפני שאני נופל ועוזב הכל. אני אוהב מישהי כבר בערך שנתיים והיא לא כל כך עכשיו אני באמת אוהב אותה. ומידי פעם היא זורקת לאוויר שהיא מרגישה אלי משהו אבל ה מעמיד אותי במבחנים ממש קשים, כבר יצא לי להגיד לה שאני אוהב אותה והיא לא אותי. וזה קשה כאילו איך אפשר אחרי זה להתפלל ולהודות לה!? באמת שלא משנה כמה גמילות חסדים ותפילה אני עושה (כמובן שאפשר לשאוף ליותר) אבל עדיין היא לא מרגישה כל כך. כאילו כשאני ממש מתאמץ אז היא סבבה אבל אני באצת אוהב אותה. מה לעשות? איך להתמודד עם המבחנים האלו שהקב ה מציב בפניי?
תשובה: ב"ה, מי אמר שאלו מבחנים שה  מעמיד אותך בהם? אולי אתה מעמיד את עצמך במבחן קשה? אתה החלטת שהיא בחורה עבורך אבל הרגש יכול לתעתע באדם, הרי היו הרבה אנשים שמאוד אהבו ואחר כך הרגש הזה דעך, במיוחד בגיל העשרה שעדין אין עמדה מגובשת ביחס לחיים ולאתגרים שהם מביאים, לכן כדאי לך מאוד להניח לה, אל תנסה לאלץ משהו לאהוב אותך או להפלל לה  לשנות רגש של מישהי כלפיך. ובבא הזמן תמצא את מי שתאהב וגם היא תאהב אותך. דני ארגמן 052-7710491
שאלה: שידוכים-מראה חיצוני: אני יוצאת עם בחור מקסים, בעל מידות טובות ויראת שמים אולם חשה שקשה לי להיפתח לקשר איתו, משהו חוסם ומפריע לי. לאחר תקופה בה ניסיתי לבדוק עם עצמי מה מפריע לי, הגעתי למסקנה שאולי מדובר במשהו במראה החיצוני. מאוד קשה לי לחשוב כך, מעולם לא ראיתי את עצמי בוחנת יופי חיצוני ונותנת לו משקל עקרוני. לבחור יש שיער בין הגבות, וזה כנראה מפריע לי, אני גם מודה ביני לבין עצמי שאתבייש שכך אנשים יראו אותו. אני שמה לב שאני לא מרבה להסתכל בפניו בחלק הזה של העיניים. שאלתי היא: האם יש מקום להעלות זאת מולו? איך עושים דבר כזה? מניחה שזה דיי פוגע. והאם יש סיכוי שהוא יוריד את השיער בין הגבות שיתירו לו לעשות זאת?
תשובה: ב"ה, יש כאן מעגל סגור, המראה לא מוצא חן בעניך ולכן את לא נפתחת רגשית ולכן גם קשה לעכל את המראה. צריך לשבור את המעגל, אם נפתחים רגשית אז אוהבים אם אוהבים יכולים להתעלם ממראה לא נעים, לכן תנסי להתעלם מהמראה, לא לחשוב על הבושה מאנשים, זה ממש לא מענין אף אחד. הרגש יגאה ווהפינה הזו שבין העניים תהייה ממש זניחה. דני ארגמן
שאלה: ללא נושא: איך ה ברא הומואים אם התורה אוסרת זאת? ברור לי שבדור שלנו יש המון כאלה שמושפעים,ואם הם היו גדלים בחברה אחרת הם לא היו ככה. אבל אני שואלת על אלו שבאמת נולדו ככה, האם ה ברא אותם בידיעה שלא יוכלו להתחתן? לאהוב? זה לא נתפס אצלי. הרי זה דבר כ"כ מהותי ומרכזי בחיים של האדם. אשמח לקבל על זה תשובה!! (:
תשובה: ליאל אני מבין לפי שאלתך, שקראת מחקר שמראה על כך שאנשים מסוימים נולדים עם נטיות מיניות. כשאנחנו נחשפים למחקרים כאלה או אחרים, עלינו לזכור נקודה חשובה: עולם המדע הוא עולם מוגבל. מדהים לראות כמה אנו, בני האדם, הצלחנו להתפתח ולפתח את עולם המחקר. הדבר נכון בנוגע לאטומים וליסודות כימיים, ואף למחקר החברתי. אך צריך להפנים שכמה רחוק שהגענו, אנו עדיין לא יכולים לעמוד מול ריבונו של עולם   האינסופי   ולומר לו: "ניתחתי את גוף האדם ומצאתי פגם שמונע מאדם מסוים ללכת בדרך שציווית". איננו מבינים ולא נוכל להגיע למצב בו אנו שווי-ערך לקב"ה, ממילא התנסחות של חוקרים מסוימים בדבר ה עובדה  שאדם מסוים בעל נטיות מלידה   וממילא אינו יכול ללכת בדרכי ה, בטעות יסודה. מה שכן ניתן לומר, שיש קושי לאנשים מסוימים להתגבר על משיכה פסולה. אין ספק בכך שההתמודדות של אותם אנשים שמנסים לשלב את אורח החיים הדתי, עם המשיכה שלהם לבני מינם היא קשה. אך על קשיי ההתמודדות כתב רבי משה חיים לוצאטו בספר "דעת תבונות": "אמר השכל - מה שנוכל להשיג בענין זה הוא, כי האל יתברך שמו הוא תכלית הטוב ודאי. ואמנם, מחק הטוב הוא להטיב, וזה הוא מה שרצה הוא יתברך שמו - לברוא נבראים כדי שיוכל להטיב להם, כי אם אין מקבל הטוב אין הטבה. ואמנם, כדי שתהיה ההטבה הטבה שלמה, ידע בחכמתו הנשגבה שראוי שיהיו המקבלים אותה מקבלים אותה ביגיע כפם, כי אז יהיו הם בעלי הטוב ההוא, ולא ישאר להם בושת פנים בקבלם הטוב, כמי שמקבל צדקה מאחר. ועל זה אמרו (ירושלמי ערלה פרק א, הלכה ג), "מאן דאכיל דלאו דיליה בהית לאסתכולי באפיה"." כלומר, עצם היגיעה שיש בהתמודדות, היא עבודת ה  של אותם אנשים. היגיעה נועדה ליצור בנו, בני האדם, את היכולת לקבל שכר. לולא היינו יגעים בעבודת ה, אזי השכר שהיינו מקבלים היה יוצר בנו בושה. בדיוק כמו קבצן שיושב על הרצפה קרוע בגדים, שנצרך לבושתו לקבץ נדבות. כמובן שהיה מעדיף לעבוד למחייתו, להרוויח את פרנסתו בעבודה, ולא בחסדי העוברים והשבים. שמעתי פעם שיחה של רב מסוים, שבמהלכה נשאל הרב "מהי עבודת ה  של אנשים עם תסמונת דאון חריפה?". השיב לו הרב: כשכואב לך הראש ממש ממש, מה אתה עושה? ענה לו התלמיד: שוכב במיטה עד שעובר. ענה לו הרב: זוהי עבודת ה  של אנשים עם תסמונת דאון חריפה. כלומר, לכל אדם יש התמודדות מיוחדת משלו. עמותת  עצת נפש  פועלת בשיתוף רבנים ואנשי מקצוע, במטרה למצוא מזור לאותם מקרים. יש להם סיפורי הצלחה. עובדה זו אולי לא תפרק מחקרים מדעיים, אך יש בכוחה להראות שגם מצב שנראה  בלתי הפיך, אפשר בע"ה ובעבודה והתמדה לשנות. בשמחה תמיד! אורי. המשיב אינו רב.
שאלה: אהבה ללא היגיון: אני שירה,בת 18. הכרתי בחור שהדריך איתי בתנועה. זה התחיל בדברים הכי קונקרטיים.,זה עבר לסמסים קצת יותר מעמיקים והחברות התגברה.כשיצא לנו לבלות יותר זמן ביחד הרגשתי שאני ממש נמשכת אליו.אפילו בנגיעות כמו.להעביר מפתחות או דברים קטנים. ראיתי שהוא זורם איתי.ואנחנו על אותו כיוון-מאוהבים אני נחשבת בחורה "דוסית" שיש לה גבולות.והבחור הזה הוא שונה ממני מ-א-וד. הדתיות שלו מסתכמת בכיפה (אחרי שיצא לי לדבר איתו,אני אומרת את זה) נתקלתי בהרבה התנהגויות שלו שלא ממש אהבתי אפילו ממש נרתעתי-הוא מאוד שטחי בעיני רוחי הבעל שלי הוא ההפך הגמור. ואני לא יועת מה מצאתי בו?.נטו משיכה פיזית? אולי. אבל זה לא גורם לי לשכוח אותו בתוך תוכי.אני תמיד מביטה בו,עוקבת שהוא נמצא,מבואסת כשלא.וחושב עליו הרבה. וזה ממש מתסכל.כי אני באת לא מבינה למה הוא כל כך מעסיק אותי.
תשובה: לך השאלה הזו - למה הוא מעסיק אותך היא שאלה שמעסיקה הרבה מאד בנות. כמובן שקשה מאד לתת תשובה גורפת אבל אני יכול להתייחס לשתי אפשרויות מרכזיות ואני מקוה שהן תהיינה לך לתועלת האפשרות הראשונה הוא שהוא מעסיק אותך פשוט משום שהוא  שם. יש בכולנו רגשות מאד טבעיים לבני המין השני. רגשות שהם הרבה מעבר למשיכה פיזית והם מתפתחים לפעמים כלפי מי שנמצא בסביבה שלנו ושיש לו קשר איתנו. זה יכול להיות המדריך, זה יכול להיות מדש וזה גם יכול להיות השכן מבית כנסת. האפשרות השניה היא שבאמת יש בו איזה נקודה שתמיד חיפשת, שתמיד רצית. אם את בחורה לחוצה ויש בחור שמשדר המון המון רוגע אז באופן טבעי נמשכים אליו גם אם בנושאים אחרים הוא לא רלבוונטי כלל וכלל. מה בפועל לעשות? אני חושב שהמפתח נמצא בך. ככל שתשקיעי בעצמך, תפתחי את עצמך, תתמקדי בלימודים, בחברות ותשתדלי להמנע מחלומות ביחס אליו אז לאט לאט הקשר ביניכם יפרם ובע ה תוכלי להמשיך הלאה ובבוא הזמן למצוא את בחיר לבך לפי שיקול דעתך ברכה והצלחה טוביה tsbias1 gmail.com
שאלה: תפילה: כבוד הרב האם מותר להתפלל או לברך בבגד שהוא לא עליון, זאת אומרת בבגדים תחתוניים או עם פיג מה? חברתי אמרה שמותר להתפלל עם פיג מה אם לובשים חצאית מעליה. האם זה נכון? מראש והמשך יום טוב
תשובה: יש לחלק בין תפילה לברכה. לגבי תפילה צריך לעמוד כפי שעומדים לפני מלך. דהיינו בצורה ראויה ומכובדת. כמובן שלא צריך ללבוש ביום חול בגדי שבת וכדומה, אך צריך להיות לבושים בבגדים מכובדים. לגבי ברכות, מותר לברך עם פיג מה. רבה, הלל
שאלה: אבלות: לכבוד הרב אבקש את עזרתך בהמשך לשאלות הקודמות שלי, דודתי מצד אבי נפטרה ב- 10 12 14 יח בכסלו תשע"ה. היות ולא היו להם ילדים אחיי ואני הקרובים היחידים שלה, שאלותי: 1 מה מעמדנו מבחינת אבלות? 2 מה החובות החלים עלינו מבחינת אבלות כמו אזכרה של שנה חודש,? 3 לגבי קדיש הבנתי שצריך לשכור אדם שיאמר קדיש היות ואנו לא דתיים 4 איך אפשר לדאוג בעלות מינימלית לדאוג שיגידו עליה קדיש היות ואנו דליי אמצעים, ב מראש שבוע טוב
תשובה: 1. אין לכם כל חובת אבלות. 2. כנ"ל. אם אתם רוצים אתם יכולים לערוך הזכרת נשמה בשלושים או בשנה. או גם וגם. 3 4. אפשר או לומר קדיש לבד. או לחפש משהו בבית הכנסת השכונתי שאומר כבר קדיש ולבקש שיכוון גם על דודתכם ולשלם לו קצת.
שאלה: הנותן כח ליעף או לעייף?: מה משמעות הברכה "הנותן ליעף כוח" חוץ מכוח רגיל? רק עכשיו שמתי לב שכל השנים אני אומרת הנותן לעייף כוח ולא ליעף כוח. מה משמעות ההבדל? יש קשר לתעופה? רבה!
תשובה: אף פעם לא שמעתי על הקשר לתעופה אבל זה גם רעיון טוב, שה  נותן לנו כוח לעלייה ולתעופה, המשמעות של המילה כוח זה גם נותן חשיבות לעשייה של האדם, שה  נותן לאדם לפעול ולעשות דברים בעולם, ועם זה הוא מודה לה  ומתפלל לה  שייתן לו כוח וברכה בעשייה שלו. יש הבדל בין עייף ליעף, עייף זה, שהאדם כבד, עצל, אין לו כוח לכלום מעצלות. ויעף, זה עייפות מיגיעה, מעבודה, כמו שאומרים על העובד, מתוקה שנת העובד, כי אז הוא מחליף כוחות באמת, וצובר כוח ליום חדש. חן
שאלה: חימום במיקרוגל: חבר חימם במיקרוגל החלבי שבביתי שוקולד חלבי בקערה לא מכוסה. זה היה חימום קצר מאוד. לאחר ששמתי לב שלא כיסה את הכלי בזמן החימום הבנתי שיתכן שכך חימם את אותו הכלי גם במיקרוגל שאינו כשר (הוא מעביר סדנאות שוקולד ועובד כל ערב במטבח אחר).האם יתכן שבעקבות החימום הקצר הזה הכלי נאסר? מה דין השוקולד הכשר שחומם במיקרוגל
תשובה: כיון שנדובר בחימום קצר ניתן להקל
שאלה: חימום במיקרוגל: ראשית אציין כי התחלתי לכתוב את שאלתי לפני כשעה והיא נשלחה בטעות באמצע הכתיבה ולכן אני כותבת ושולחת אותה שוב. בביתי התקיימה סדנה ללימוד בישול ושימוש בשוקולד.כל הכלים הם כלים שנעשה בהם שימוש רק נה הזאת והרכיבים כולם בהכשר הרבנות חלביים. עם זאת, במהלך הסדנה שמתי לב כי המנחה של הסדנה חימם לזמן קצר ביותר את השוקולד בקערה לא מכוסה במיקרוגל החלבי שבביתי. זה כמובן ר, אך יש לי חשש כי יתכן שחימם בכלי זה ללא מכסה גם בבתים שבהם המיקרוגל לא כשר או חלבי. מה דין השוקולד שהוא חימם אצלי בבית? האם הספק שהכלי חומם במיקרוגל לא כשר הופך אותו לטרף? אני מציינת שוב כי מדובר בחימום של מספר שניות בלבד? כמו כן, ברור שגודל הכלי בטל בשישים לעומת התכולה הכשרה שלו. האם ניתן בדיעבד לאכול את השוקולד שיצא מסדנה זאת? אודה מאוד לתשובתך המהירה! מראש!
תשובה: מהסיפור אני מבין שהחומר לא הגיע לחום של יד סולדת בו ולכן אין שום בעיה הלכתית.
שאלה: העתקה במבחן: כהתחלה אציין שאני מחפש את שורת ההלכה ולא שורת החינוך. כמו כן אני בד"כ הולך לפי דעות המקילות ולא נוהג להחמיר על עצמי חומרות אני לקראת מבחן אחרון של התואר. יש לי שאלה מאוד חשובה למבחן שיש לי. חלק מהמבחן הוא מבחן אמריקאי מעורבב. זה אומר שנגיד יש מבחן שהוא עם קוד 0 אז כל הפתרונות של כל השאלות זה תשובה מספר אחת. הקוד 0 זה בעצם הפתרון של המרצים. חבר "עלה" על השיטה שבה המחשב מערבל את המבחן. כלומר שאם אני אקבל קוד מבחן נניח 20. במבחן קוד 20 יוצא ששאלה מספר 1 היא שאלה מספר 2 והתשובה היא לא מספר אחת אלא מספר 3. השאלה שלי היא האם מותר לי להשתמש בדבר זה שחבר גילה (ושיתף אותי) בכח השכל ולא ע"י העתקה מדף סטודנט אחר. אני פשוט יכול להכניס את כל החומר למחשבון - אין איסור להכניס מחשבון. לעניות דעתי זה לא העתקה כי בסופו שלדבר זה משהו שגילו בכח השכל את השיטה - זה כמו לשבת מול מבחן פסיכוטכני ראיון עבודה שבה תצליח לעלות על השיטה שבה זה מתנהל ולהרוויח את הנקודות ביושר. נ.ב הדף שבו מפורטים כל התשובות לשאלות היה באתר של המקום לימודים והם העלו את זה כדי לספק לכל סטודנט את המידע מה הוא ענה וכמה ציון קיבל.(כנראה שהעלו את הדף המפורט בטעות- זה כמו שייתנו לך בטעות 2 נקודות יותר על משהו במבחן שלא היית אמור לקבל עליו כזה ניקוד- וראיתי בשו"ת שאין חובה "להחזיר" נקודות אלו. באותו דף פורסם גם התשובה המעורבלת ומה התלמיד ענה ומה היה צריך לענות. זה מאוד דחוף לי. אבקש תשוב מהירה. בנוסף אבקש לשמור על פרטיות השאלה ולא לפרסם את התשובה והשאלה באתר
תשובה: אני מתקשה להבין למה שהדבר יהיה מותר. הפיתוי באמת גדול, אולם בסופו של דבר מדובר בגניבת דעת. לו זה היה מבחן פסיכוטכני בו בוחנים את היכולת השכלית שלך - אולי  אולם זה לא הנושא העומד למבחן, אלא הידע המקצועי שלך בתחום הנלמד.
שאלה: תפילה: היי, קוראים לי יפה, אני דתייה מהמרכז, בזמן האחרוןהאני יותר מתחזקת ומתפללת אך אין לי את מי לשאול שאלות הלכתיות, יש לי כמה שאלות - אם נדרתי נדר ולא קיימתי אותו מה אני אמורה לעשות? האם חובה להתלבש צנוע שמתפללים או שאפשר גם בפיגמה? אשמח אם תשלחו לי הודעה למספר ששלחתי לכם שהשאלה והתשובה עולות לאתר, כי אין לי אימייל
תשובה: יפה, ראשית, כל הכבוד לך על כך שאת מתחזקת ומתפללת. זה מאוד מרשים שאת נודרת נדרים, הרב קוק כתב שנדרים נועדו על מנת לקבע את האדם במקומות שבהם הוא חושש שהוא לא יצליח להגיע בלי הקיבוע הזה של הנדר. למרות זאת, נראה שנדרים הוא כלי מאוד לא פשוט, מצד אחד יש זמן שאדם מגיע לרמה מסויימת והוא רוצה לשמר את הרגע, ואת ההשגות שהוא השיג, ומהצד השני זה אכן קשה להמשיך עם אותו רגע בזמנים שלא מתאימים כל כך לנו. לכן, ברוב הפעמים עדיף לא לנדור על מנת לא להגיע למצב שלא מקיימים את הנדר. באופן כללי, בערב ראש השנה עושים התרת נדרים, וכן מוסרים מודעה (שכתובה בכל הסידורים האשכנזים והספרדים) שכל הנדרים שננדור במשך השנה יהיו בטלים, אם עשית זאת טוב מאוד והנדר בטל, אם לא עשית, זכרי לעשות זאת שנה הבאה (תוכלי למסור בינתיים את המודעה הזו להמשך השנה) במקרים מסוימים ניתן להתיר את הנדר גם אחרי שעברת עליו אם עברת בשוגג, אך על מנת להתיר יש ללכת לרב (כפי שאני מבין את לא מכירה איזה רב, אז יש עם זה בעייה קצת). לגבי השאלה השנייה: בעקרון בזמן התפילה יש ללבוש בגדים מכובדים, ולא בפיג מה, כמו בתשובה המצורפת: אך אם אדם חושב שיש סיכון שלא יתפלל כלל אם הוא יתלבש לגמרי לפני התפילה, עדיף להתפלל עם פיג מה מאשר כלל לא להתפלל, במקרה כזה, צריך בכל זאת ללבוש משהו, או לעשות הכנה מסוימת לקראת התפילה, על מנת להראות את גודל הכבוד שאנו רוחשים לתפילה. בהצלחה רבה עקיבא akiva.ka gmail.com
שאלה: מבחנים של ה : אני בן 17 לומד בישיבה תיכונית ובזמן האחרון יחסית כמובן קורים במעגל סביבי וגם לי המון דברים קשים. כאילו מין מבחנים כאלה שהקב ה מציב לנו וואלה שזה קשה, קשה לעמוד בהצלחה מול המבחנים האלה. כאילו למה ה חייב לעשות שלפעמים בנאדם יהיה לו קשה? אפילו אם הוא מאמין באמונה שלמה ומשתדל כמה שיותר. רציתי לדעת אם יש איזה משהו שיכול לעזור לי לעמוד במבחנים האלה. וגם לדעת למה צריך אתזה.
תשובה: חייבים להבדיל באופן מאוד חד בין דיון שכלתני עיוני ובין מציאות רגשית של אדם שמתייסר בסבלו. הסבל הוא התרחשות רגשית עזה מאוד. הסברים שכליים לא מסייעים הרבה לפתרון הקשיים הרוחניים של הסובל, גם לא תשובות והסברים על מהות הסבל ועל תפקיד הסבל לפתח צמיחה אצל הסובל. רבים וטובים נדרשו בכל הדורות לבעיית הסבל: בתנ"ך אנחנו מוצאים תהיות בשאלת צדיק ורע לו, כך גם בדברי ח בתקופתם ועד התמודדויות עם השואה הנוראה שעברנו בדור האחרון. אפשר לראות שאין שינוי בהשגחה האלוקית. הסבל הוא אחד הכוחות שהקב"ה מפעיל בעולם. אתה במצבך, צריך למצוא את כל הכוחות שיכולים לסייע לך להתמודד עם הקשיים שלך. כדי להתמלא כוח צריך לשמור על הכוחות שיש לך, וגם למצוא מקורות לשאוב מהם כוחות נוספים. לחפש כל מקור שאתה יכול לשאוב ממנו כוח. העיסוק בשאלות אמונה בנסיבות הללו מעלה לעתים את המתח והדאגה - מפני שהלב לא פנוי ולא מסוגל לאמץ שום תשובה. כדאי להחליט שאת הבירור האמוני דוחים לפעם אחרת, כאשר הראש והלב יהיו פנויים לכך. את מעט הכוחות שיש לך תשקיע במציאת כל משאב שיוסיף לך כוח: להיות עם משפחה וחברים, לשתף אותם במה שעובר עליך. להוסיף תפילות ותהלים - לעתים במקומות קדושים (מעת לעת, לא בעצבנות): בכתל, במערת המכפלה, קבר רחל, ברשב"י וכד  חכמינו קבעו:  תשובה ותפילה וצדקה  מעבירים את רוע הגזרה - תפעל גם בכל אלו (במידה!). תצטרף ללימוד תורה, שמעורר שמחה ומקרב אל ד. אסיים בעצה נפלאה של רבי נחמן - התבודדות. לצאת למקום שקט ובודד ושם לשוחח בטבעיות עם הקב"ה. אני מברך אותך ב ושלווה, השקט ובטח במהרה בימינו אמן.
שאלה: עוגה כשרה בתנור לא כשר: אשתי עובדת במשרד ולאחת העובדות הולכים לחגוג יום הולדת עם עוגה. לכבודה של אשתי אופה העוגה מתכוון להשתמש במצרכים כשרים ובכלים חד פעמיים. השאלה לגבי התנור שבו כנראה לא שומרים על כשרות. איך אשתי צריכה לנהוג האם לאכול את העוגה ובכך לא לבייש את מי שהכין או שמא אסור לאכול?
תשובה: אם המוצרים כשרים והאפייה מתבצעת בתבנית אלומיניום חד פעמית, ישנן 2 אפשרויות כדי לאכול את העוגה: א. אם התבנית הייתה מכוסה מכל עבר, מותר לאכול מן העוגה גם אם התנור לא הוכשר. ב. אם התנור הוכשר לפני כן, מותר לאכול מן העוגה. כדי להכשיר תנור יש לנקותו מן השומנים והפירורים. לאחר מכן יש להפעילו על תכנית ניקוי עצמי. אם אין תוכנית כזו בתנור, יש להפעיל על חום מקסימלי במצב גריל למשך 30 דקות. לגבי המוצרים, יש לשים לב שהפירות והירקות נקנים ממקום עם תעודת כשרות. התשובה ניתנה ע"י הרב רונן נויבירט
שאלה: חריטת פסוק על תליון: רציתי לשאול האם מותר לחרוט את הפסוק- יושב בסתר עליון בצל ש-די יתלונן על תליון לשרשרת? אם כן אז מה עושים לגבי השד-י האם אפשר לכתוב את המילה רגיל או שצריך להוסיף גרשיים או משהו במילה. שאלה נוספת- מה הפירוש של הפסוק והאם הוא חיובי? ויום טוב.
תשובה: זהו פסוק המכיל את שם ד. חריטתו בצורה מלאה תאסור למעשה להיכנס עם התליון הזה לשרותים, או למקומות שאינם מכובדים. לכן, מאוד לא כדאי לעשות זאת. אפשר לכתוב עם מקף באמצע "ש-די", ואז יהיה מותר. הפירוש המקובל של הפסוק הוא שהוא מתאר צדיק, היושב בצלו של הקב"ה, ומתברך מהקב"ה המסתתר מעיני הבריות.
שאלה: בדיקת קליפות הדר: איך בודקים קליפות של פירות הדר? האם יש בעיה באכית הדרים משום חרקים שנמצאים על הקליפות?
תשובה: עיין בקישור הבא:
שאלה: תאריך חתונה: האם ניתן לכתחילה לקבוע חתונה בין לג בעומר לשבועות או שעדיף להמתין לאחר שבועות?
תשובה: אפשר להתחתן בימים שבין ר"ח סיוון ועד ערב שבועות. אבל צריך לבדוק מה עמדת הרבנות במקום בו אתם מעוניינים להתחתן. עיין באתרים דלהלן.
שאלה: בחירת שם לתינוק: בעלי ואני מצפים בעזרת השם לבן זכר ואנחנו מתלבטים לגבי השם.אנחנו מאוד אוהבים את השם טום (מעדיפים טום בט ולא בת בגלל צירוף האותיות).קראנו שטום זה טוב ומיטיב,האם נכון הדבר?האם זה טוב לקרוא למישהו בשם בראשי תיבות?והאם בכלל זה שם מומלץ או עדיף שם אחר? מראש ובשורות טובות.
תשובה: ראשי תיבות יכולים להיות שונים ומשונים: טוב ומטיב - טל ומטר - טענות ומענות - טבח ומכר - טומאת מת - - - מלבד השם יש חשיבות לכוונות של ההורים במתן השם. אני לא מתלהב משמות שיש להם צליל נכרי. נודף מהם ריח של גלות. יש לנו ברוך ד, מאות שמות של צדיקים וטובים - בשמות כאלה אין מה לתהות ולתמוהה, לדוגמה (רק באות י ): יצחק יעקב יהודה יששכר ישעיה ירמיה יחזקאל יוחנן יאיר יואל ישראל
שאלה: אמונה שנסדקת עקב צער גדול: עקב סרטן קשה מאוד ואלים, אבא שלי גוסס בבית החולים נותרו לו שבועות אחרונים אני השנייה מבין ארבעת הילדים (יש לי עוד שתי אחיות קטנות, הקטנה בת 12!!) אני פשוט לא מצליחה לקבל את העובדה שעוד מעט לא יהיה לי אבא לכל החיים אני בדיכאון ובוכה בכל מקום לא מבינה את הטעם בלחיות בעולם עם כל כך הרבה צער פיגועים, מחלות קשות, הרוגים, מלחמות, חיילים שנהרגים בני 20 (!), אונס, גניבות, רצח, ילדים שמתים, בגידות, שחיטותיות ומה לא. אני יודעת שיש גם רגעים מאושרים אבל חשבתי על זה הרבה ואם משווים בין רגעי האושר הגדולים לרגעי הסבל הגדולים אין מה לעשות - עוצמת הסבל גוברת על עוצמת האושר וכולנו יודעים זאת אני לא מוצאת טעם לחיות אחרי שאבא שלי ילך לעולמו רק בן 53 איזה מן עולם זה? למות בגיל כה צעיר, לא לחוות חתונה אחת, נכד אחד. כל דבר קטן מזכיר לי אותו וזה מצד אחד טוב כי אני לא ארצה לשכוח לעולם, ומצד שני רק מדכא יותר אני החלטתי כן לדבר עם פסיכולוג ולפרוק את הלב. אבל מה כבר הוא יגיד לי שישנה את המחשבה והצער. איך אפשר להתמודד?
תשובה: עוברים עליך דברים קשים מנשוא. חרדה, אימה, דאגה, עצב. אין מילים לתאר את רוב הקושי וגודל הכאב. רק אנשים קרובים מאוד אליך שיכולים להיות באמת אתך - לגמרי אתך, בתקופה הזאת, יכולים לסייע לך להתמודד. אני בטוח שיש כאלה - במשפחה, בין החברות, בין השכנות. גם את תשתדלי להיות קרובה מאוד לכל מי שיחד אתך בסבל הנורא - להיות עם אבא (עד כמה שאפשר) ועם אמא, להיות עם האחים הקטנים, וכל המעגלים האחרים שיש לך. משם שואבים כוח להמשיך ולשרוד את הזמן הקשה. יש פרקי תהלים רבים שנכתבו במצבים דומים - אולי תמצאי ביטוי לכאבך - פרק יג פרק כב פרק ל המבט הקשה שלך על החיים והדיכאון שמלווה אותך באים מתוך ההווה המיוסר שלך, זה זמן לכאוב מאוד אבל לא להתייאש. כרגע האור נעלם ומסתתר ממך, אבל הוא עוד יופיע.
שאלה: פרידה מחבר: קוראים לי. ואני בת 16 וחצי, הכרתי מישהו בן 20 לפני חצי שנה בן אדם מדהיים ומכבד ששומר עליי וממש ילד טוב. והתאהבתי בו וגם הוא בי ונהיינו ביחד והקשר שלנו היה מצוין והרגשנו שזה קשר שלא יפסיק לעולם כי הוא גם כבר בוגר ואחד שרוצה קשר רציני וגם אני. אתמול נפרדתי ממנו וממש ממש קשה לי, סיבת הפרידה היא ההורים שלי. הם לא מסכימים שיהיה לי חבר בגיל כזה ושאני יצא עכשיו עם מישהו ובכלל שהוא בן 20 הם לא יסכימו בשום צורה ולא ירצו את זה. לכן החלטתי שאני נפרדת ממנו משום שכל יציאה איתו הייתי צריכה לשקר לאמא שלי לאן אני הולכת הייתי בפחדים שאולי מישהו יראה אותי איתו בחוץ שהכל יתגלה וכבר לא יכולתי להכיל את זה בתוכי ואמרתי שזהו. הוא אמר לי שאפשר להוריד בכמות היציאות שזה קשר שחבל להפסיד כי הוא גדול, ואני מרגישה שהפסדתי משהו גדול מאוד משהו אמיתי הדמעות לא מפסיקות לרדת כי אני ממש רוצה אותו איתי ושלי ולא מתאפשר לנו, קשה לי מאוד כי אני אהבתי אותו מאוד ואין לי חשק לכלום! מה לעשות?
תשובה: הכאב גדול. אני לא מומחה בתחום, ולא יכול להדריך אותך מה לעשות. נראה לי כי האדם הטוב ביותר שיכול לגאול אותך ממצוקתך   הוא את בעצמך. את זו שיכולה לחלץ מעצמך את הדברים הנכונים לעשות עכשיו. אנחנו מוצאים בחיים את עצמנו במצבים רבים בהם ננעלת דלת בפנינו, אף שהיא חוסמת דברים שאנו בטוחים שהם הטובים ביותר לנו. כעת הדלת הזו ננעלה, וזו כנראה לא תהיה הדלת היחידה שתינעל בפנייך בחיים. התייצבי מול המציאות הזו, ותנסי אפוא לחפש עכשיו דלתות אחרות, ומקומות אחרים בהם תוכלי להיכנס, ולמצוא את הדברים הטובים שבחייך. וכשתגיעי לגיל נישואין יהיה טוב שתיפתינה בפנייך דלתות חדשות. ואם את זקוקה לעזרה נוספת   אולי יהיה נכון לדבר עם היועצת על כך, כיוון שזה התחום המקצועי שלה? והרבה אור
שאלה: מכירה לנשים וגברים: אני נשוי בן 27. האם מותר לי למכור באופטיקה המשמשת גברים נשים וילדים? החנות היא בתוך עיר חרדית והלקוחות חרדים. יש בזה בעיה?
תשובה: וברכת ד  אינני יודע מה הפעולות שאם עושים בחנות, ברור שעצם המכירה לא נאסרה אלא א"כ יש מגע (נגיעה וכדו). וגם זה צריך לבדוק בפרטים. בברכת התורה והארץ יהודה הלוי עמיחי
שאלה: נשים: היי,אם נגיד אישה שבנידה ולעשות מקלחת אמבטיה הכי עוזר לה.האם מותר לה להתקלח בשבת למרות שיש איסור?
תשובה: יש מציאות של  מצטער  שהתירו בתנאים מסוימים להתלקח בשבת. עיין בפרוט התנאים בקישור
שאלה: הלכות קשירת שורכים: היי שאלתי את השאלה הנל לפני מספר ימים ולא קיבלתי מענה או שאולי זה לא נשלח כמו שצרעך לכן אשאל שוב אם אני שמאלי ולא ימני, מה הסדר מבחינת קשירת שרוכים בנעליים? כמו כן מה הסדר בפתיחת שרוכים אותו כנל מה הסדר מבחינת נעילת נעליים וחליצת נעליים ושבוע טוב
תשובה: וברכת ד  כאן זה לא שייך לימין ושמאל של אדם, אלא זה כבוד של ימין ושמאל, ועל כן אין משמעות להיותך אטר. בברכת התורה והארץ יהודה הלוי עמיחי מכון התורה והארץ כפר דרום - שבי דרום
שאלה: לימוד בנים: לכבוד הרב. הרב, אני מורה בבית ספר חילוני לילדים בנוער בסיכון למדתי הוראה במכללה ירושלים ואני בחורה דתיה תורנית רווקה. זאת השנה השנייה שלי שאני מלמדת כמורת שילוב ומתבגרת בבית ספר חילוני ילדים שבאים מרקע מאוד קשה וחלקם באים מעולם העבריינות. יש לי קשר מאוד טוב גם עם הנערות אך גם עם הנערים חלקם אומרים לי שבזכותי הם עוברים שינוי מאוד חיובי בחיים שלהם. אני מעניקה להם אוזן קשבת ואהבה והם סומכים עלי. לאחרונה נתקלתי בדעה שאומרת שאסור לבנות ללמד נערים בכיתה יא? השאלה שלי אם גם במקרה שלי הדעה היא נכונה? הרבה מהתלמידים שואלים אותי שאלות על דת גם. אך חס וחלילה אני לא רוצה להכשיל.
תשובה: וברכת ד  אם אין מורה אחר ברמה שלך, אפשר ללמד, כשם שיש רופא לנשים או רופאה לגברים. אמנם אין זה לכתחילה אבל כשיש צורך והצלה הדבר מותר. בברכת התורה והארץ יהודה הלוי עמיחי מכון התורה והארץ כפר דרום - שבי דרום
שאלה: בשר וחלב: חתכו בסכין פרווה שוקולד טעמי חלבי ע"ג שיש חלבי. כל הדברים לא היו חמים. מה דין הסכין? בסימולטור הכשרות שלכם מופיע שאם חתכו בסכין פרווה מוצר חלבי שהוא קשה מאוד הסכין הופך לחלבי,לא ברורה ההגדרה של קשה מאוד, האם שוקולד נכנס לגדר הזה? אודה על תשובתכם! חנוכה שמח!ושבוע טוב!
תשובה: לנקות היטב את הסכין על ידי מים (לא יד סולדת בו) עם סבון ושפשוף חזק עם סקוץ.